**Témakörök**

**a kézdivásárhelyi utazásra való felkészüléshez**

*Kérem, nyissatok egy füzetet az alábbiak (tömör) kidolgozásához. A füzetet lehet majd használni (abba lehet út közben jegyzetelni is), de a füzetbe írtakat tanuljátok is meg.*

*Irodalom, történelem (segítség: Bányainé Szalai Edina)*

1. Nézzetek utána az Erdélyben élő nemzetiségek és vallások kapcsolatának. Ezt egy táblázatban összegezzétek a füzetbe.
2. Mutassátok be az Erdélyben gyakorolt vallások egy-két jellemzőjét – mit jelent az, hogy református, unitárius, evangélikus, ortodox. Ez is bekerülhet a táblázatba.
3. Az erdélyi vallások egy-egy reprezentáns templomáról ragasszatok képet a füzetbe. Hol található az érintett útvonalon egy-egy valláshoz tartozó templom?
4. Válasszatok ki három települést az útvonalról, és mutassátok be a nemzetiségek arányának változását az 1910. és a 2011. évi népszámlálási adatok alapján.
5. Keressetek egy Trianonról szóló verset, írjátok-ragasszátok be a füzetükbe.

*Természettudományok (segítség: Pásztor Ferencné)*

1. Mi Szent László pénze, vagy nummulitesz? Hogy szól a legenda és mit mond a tudomány?
2. Erdélyország Tündérország. Miért? (Miért mondták régen, évszázadokkal ezelőtt és miért hívjuk ma is Tündérországnak?)
3. Rajzoljátok meg Kalotaszeg természetföldrajzi határait - évmilliók eseményeinek tükrében. A jelenkor pillanatképe mely földtörténeti események révén rajzolódott ki? Hogyan alakulhat tovább a táj képe?
4. Kalotaszeget egyaránt jellemzi terméketlen földje és népművészete. Lehet e kettő között kapcsolat?
5. Soroljatok fel néhányat a Kárpátok bennszülött növényfajainak gyöngyszemei közül!

*Folklór (segítség: Gyurkó Péter)*

1. Mik a székely mese jellemzői?
2. Milyen a tipikus székely vicc? A székelyek mely tulajdonságaira épít?
3. Mi az a vegyes házasság és milyen következményekhez vezethet az elszaporodása?
4. Kit neveznek boszorkánynak?
5. Kit hívtak eretneknek?
6. Ki volt Drakula? Mi az alapja a mítosznak?
7. Mit tudtok a dáko-román folytonossági elméletről? Milyen céllal alkották meg?
8. Mutassatok be három kevéssé ismert népi hangszert, amelyet a Székelyföldön használtak!
9. Mutassatok be egy példán a népi gazdálkodás működését!
10. Írjatok le egy Erdélyben kedvelt népi játékot!

*Topográfia (segítség: Dr. Czinder Péter)*

Készítsetek három darab térképvázlatot a kirándulás útvonaláról:

1. Jelöljétek be az útvonalat és a fontosabb megállókat (Nagyvárad, Királyhágó, Magyarbikal, észak-erdélyi autópálya, Marosvásárhely, Segesvár, Brassó, Kézdivásárhely)
2. Rajzoljátok be azokat a folyókat, amelyekkel találkozunk út közben!
3. Jelöljétek be Székelyföld határait, illetve a Szászok földjét és Kalotaszeget!